Ericu950/Stoicheia-meter-silver huggingface dataset:
δεύτερον δὲ προστάττει καὶ ἀπὸ τῆς ἄλλης ἁπάσης κτήσεως ἀπάρχεσθαι , καθ ἑκάστην μὲν ληνὸν οἶνον , καθ ἑκάστην δ  ἅλωνα σῖτόν τε καὶ κριθήν , ὁμοίως δ ἐξ ἐλαιῶν ἔλαιον καὶ ἀπὸ τῶν ἄλλων ἀκροδρύων ἡμέρους καρπούς , ἵνα μὴ τ ἀναγκαῖα μόνον ἔχοντες αὐχμηρότερον ἀποζῶσιν , ἀλλὰ καὶ τῶν πρὸς ἁβροδίαιτον βίον εὐποροῦντες ἱλαρώτερον ἐξ ἀφθόνων τρυφῶσι μετὰ κόσμου τοῦ προσήκοντος 0 .
τρίτον ἐστὶ γέρας τὰ πρωτότοκα ἀρρενικὰ πάντα τῶν χερσαίων ὅσα πρὸς ὑπηρεσίαν καὶ χρῆσιν ἀνθρώπων 0 ·
ταῦτα γὰρ κελεύει διαδίδοσθαι τοῖς ἱερεῦσι , βοῶν μὲν καὶ προβάτων καὶ αἰγῶν αὐτὰ τὰ ἔκγονα , μόσχους καὶ κριοὺς καὶ χιμάρους , ἐπειδὴ καθαρὰ καὶ πρὸς ἐδωδὴν καὶ πρὸς θυσίας ἐστί τε καὶ νενόμισται , λύτρα δὲ τῶν ἄλλων κατατιθέναι , ἵππων καὶ ὄνων καὶ καμήλων καὶ τῶν παραπλησίων , μὴ μειοῦντας τὴν ἀξίαν .
ἔστι δὲ καὶ ταῦτα παμπληθῆ ·
κτηνοτροφοῦσι γὰρ καὶ ζῳοτροφοῦσιν ἐν τοῖς μάλιστα οἱ ἀπὸ τοῦ ἔθνους αἰπόλια καὶ βουκόλια καὶ ποίμνας καὶ μυρίας ἄλλας ἀγέλας παντοδαπῶν ζῴων ἐκνέμοντες .
ἤδη μέντοι καὶ προσυπερβάλλων ὁ νόμος οὐ μόνον ἀπὸ τῆς κτήσεως καθ ἑκάστην ἰδέαν ἀπάρχεσθαι προστάττει , ἀλλὰ καὶ ἀπὸ τῶν οἰκείων ψυχῶν τε καὶ σωμάτων ·
μέρη γὰρ διαιρετὰ γονέων παῖδές εἰσιν , εἰ δὲ δεῖ τ ἀληθὲς εἰπεῖν , ἀδιαίρετα , συγγενικῷ αἵματι καὶ λόγοις προγόνων , ἀοράτοις εἴδεσιν , εἰς ἐκγόνους διήκουσι φίλτροις τε ἑνωτικῆς εὐνοίας καὶ φύσεως δεσμοῖς ἀλύτοις ἡρμοσμένοι .
ἀλλ  ὅμως καὶ τούτων τοὺς πρωτοτόκους ἄρρενας τρόπον ἀπαρχῆς καθιεροῖ , χαριστήρια εὐτεκνίας καὶ εὐγονίας οὔσης τε καὶ ἐλπιζομένης , καὶ ἅμα βουλόμενος οὐ μόνον ἀμέμπτους ἀλλὰ καὶ σφόδρα ἐπαινετοὺς εἶναι τοὺς γάμους , ἐξ ὧν ὁ πρῶτος βλαστήσας καρπὸς καθιεροῦται ·
ὅπερ χρὴ λογιζομένους καὶ ἄνδρας καὶ γυναῖκας σωφροσύνης καὶ οἰκουρίας καὶ ὁμονοίας περιέχεσθαι καὶ συμπνέοντας ἀλλήλοις ἔν τε λόγῳ καὶ ἔργῳ τὴν λεγομένην κοινωνίαν ἀληθείᾳ παγίως βεβαιοῦσθαι .
τῆς δὲ τῶν πρωτοτόκων | υἱῶν καθιερώσεως , ὑπὲρ τοῦ μή τε γονεῖς τέκνων μή τε τέκνα γονέων διαζεύγνυσθαι , τιμᾶται τὴν ἀπαρχὴν ἀργυρίῳ ῥητῷ , προστάξας ἴσον εἰσφέρειν καὶ πένητα καὶ πλούσιον , οὐ πρὸς ἀξίωμα τῶν εἰσφερόντων οὐ δὲ πρὸς εὐεξίαν καὶ κάλλος τῶν γεννηθέντων ἀπιδών , ἀλλ  ὅσον δυνατὸν εἰσενεγκεῖν καὶ τῷ λίαν ἀπόρῳ σταθμησάμενος 0 .
ἐπειδὴ γὰρ ἡ παίδων γένεσις ἐν ἴσῳ καὶ τοῖς λαμπροτάτοις καὶ τοῖς ἀφανεστάτοις εἴωθε συμβαίνειν , ἴσην ἐδικαίωσε καὶ τὴν εἰσφορὰν νομοθετῆσαι στοχασάμενος , ὡς ἔφην , μάλιστα τοῦ πᾶσι δυνατοῦ .
μετὰ δὲ ταῦτα καὶ ἄλλον πόρον οὐ βραχὺν ἐπινέμει τοῖς ἱερεῦσιν , ἕκαστον τῶν προσόδων ἀπάρχεσθαι κελεύσας , ἀπό τε σίτου καὶ οἴνου καὶ ἐλαίου καὶ ἔτι θρεμμάτων ἐπιγονῆς κατά τε ποίμνας καὶ βουκόλια καὶ αἰπόλια καὶ τὰς ἄλλας ἀγέλας .
ὅση δὲ καὶ τούτων ἐστὶν ἀφθονία , τεκμήραιτ ἄν τις ἐκ τῆς περὶ τὸ ἔθνος πολυανθρωπίας .
ἐξ ὧν ἁπάντων δῆλόν ἐστιν , ὅτι βασιλέων σεμνότητα καὶ τιμὴν περιάπτει τοῖς ἱερεῦσιν ὁ νόμος ·
ὡς γοῦν ἡγεμόσι φόρους ἀπὸ παντὸς μέρους κτήσεως δίδοσθαι κελεύει , καὶ δίδονται τὸν ἐναντίον τρόπον ἢ ὃν αἱ πόλεις τοῖς δυνάσταις εἰσφέρουσιν 0 ·
αἱ μὲν γὰρ ἐξ ἀνάγκης καὶ μόλις , ἐπιστένουσαι , τοὺς ἐκλογεῖς τῶν χρημάτων ὡς κοινοὺς λυμεῶνας ὑποβλεπόμεναι καὶ προφάσεις ἄλλοτε ἀλλοίας σκηπτόμεναι καὶ τῶν προθεσμιῶν ἀλογοῦσαι τὰ ὁρισθέντα τέλη καὶ δασμοὺς κατατιθέασιν ·
οἱ δ ἀπὸ τοῦ ἔθνους  τὰ ἱερατικὰ  γεγηθότες , χαίροντες , τοὺς αἰτοῦντας φθάνοντες , τὰς προθεσμίας ἐπιτέμνοντες , λαμβάνειν ἀλλ οὐ διδόναι νομίζοντες , μετ  εὐφημίας καὶ εὐχαριστίας καθ ἑκάστην τῶν ἐτησίων ὡρῶν ποιοῦνται τὰς εἰσφοράς , ἄνδρες ὁμοῦ καὶ γυναῖκες , αὐτοκελεύστῳ προθυμίᾳ καὶ ἑτοιμότητι καὶ σπουδῇ παντὸς λόγου κρείττονι .
καὶ ταῦτα μὲν ἀπὸ τῆς ἑκάστου κτήσεως ἐπινέμεται ·
ἄλλαι δέ εἰσιν ἐξαίρετοι πρόσοδοι πρεπωδέσταται ἱερεῦσιν αἱ ἀπὸ τῶν ἀναγομένων θυσιῶν .
παντὸς γὰρ ἱερείου προστέτακται δύο τοῖς ἱερεῦσιν ἀπὸ δυεῖν δίδοσθαι μελῶν , βραχίονα μὲν ἀπὸ χειρὸς δεξιᾶς , ἀπὸ δὲ τοῦ στήθους ὅσον πῖον , τὸ μὲν ἰσχύος καὶ ἀνδρείας καὶ πάσης νομίμου πράξεως ἔν τε τῷ διδόναι καὶ λαμβάνειν καὶ ἐνεργεῖν σύμβολον , τὸ δὲ τῆς περὶ τὸν θυμὸν ἵλεω πραότητος 0 1 2 .
ἐνοικεῖν γὰρ αὐτὸν λόγος ἔχει τοῖς στήθεσιν , ἐπειδὴ χωρίον οἰκειότατον ἡ φύσις ἀπένειμε τὰ στέρνα θυμῷ πρὸς ἐνδιαίτησιν , ᾧ καθάπερ στρατιώτῃ περιέβαλεν εἰς τὸ δυσάλωτον ἕρκος ὀχυρώτατον , τὸν ἐπικαλούμενον θώρακα , ὃν ἐκ πολλῶν καὶ συνεχῶν καὶ κραταιοτάτων ὀστέων ἀπειργάσατο σφίγξας αὐτὸν εὖ μάλα νεύροις ἀρραγέσιν 0 .
ἀπὸ δὲ τῶν ἔξω τοῦ βωμοῦ θυομένων ἕνεκα κρεωφαγίας τρία προστέτακται τῷ ἱερεῖ δίδοσθαι , βραχίονα καὶ σιαγόνας καὶ τὸ ἔνυστρον καλούμενον , τὸν μὲν βραχίονα διὰ τὴν ὀλίγῳ πρότερον εἰρημένην αἰτίαν , τὰς δὲ σιαγόνας τοῦ τε κυριωτάτου τῶν μελῶν , κεφαλῆς , καὶ λόγου τοῦ κατὰ προφορὰν ἀπαρχήν , οὗ τὸ νᾶμα ῥεῖν ἔξω δίχα τῆς τούτων κινήσεως οὐκ ἂν δύναιτο 0 ·
σειομένων γὰρ  ἀφ  οὗ καὶ προσωνομάσθησαν ἐτύμως  ὅταν πληχθῶσιν ὑπὸ γλώττης , ἅπασα ἡ τῆς φωνῆς ὀργανοποιΐα συνηχεῖ .
τὸ δὲ ἔνυστρον ἔκφυσις κοιλίας ἐστί ·
κοιλίαν δὲ φάτνην ἀλόγου θρέμματος , ἐπιθυμίας , εἶναι συμβέβηκεν , ἥτις ὑπ οἰνοφλυγίας καὶ ὀψοφαγίας ἀρδομένη τροφαῖς ἐπαλλήλοις σιτίων ὁμοῦ καὶ ποτῶν ἀεὶ κατακλύζεται καὶ συὸς τρόπον ἐν βορβόρῳ διαιτωμένη χαίρει ·
παρὸ καὶ τόπος ἀπενεμήθη σφόδρα οἰκειότατος ὁ τῶν περιττωμάτων ἀκολάστῳ καὶ ἀπρεπεστάτῳ θρέμματι .
ἀντίπαλον δὲ ἐπιθυμίας ἐγκράτεια , ἣν ἀσκητέον καὶ διαπονητέον καὶ σπουδαστέον μηχανῇ πάσῃ περιποιεῖσθαι ὡς μέγιστον ἀγαθὸν καὶ τελειότατον ἰδίᾳ τε καὶ κοινῇ συμφέρον 0 .
ἐπιθυμία μὲν οὖν βέβηλος καὶ ἀκάθαρτος καὶ ἀνίερος οὖσα πέρα τῶν ἀρετῆς ὅρων ἐλήλαται καὶ πεφυγάδευται δεόντως ·
ἐγκράτεια δέ , καθαρὰ καὶ ἀκηλίδωτος ἀρετή , πάντων ὅσα πρὸς βρῶσιν καὶ πόσιν ἀλογοῦσα καὶ ἐπάνω τῶν γαστρὸς ἡδονῶν αὐχοῦσα ἵστασθαι , βωμῶν ἱερῶν ψαυέτω καὶ τὴν πρόσφυσιν ἐπιφερομένη τῆς κοιλίας , ὑπόμνημα τοῦ καταφρονητικῶς ἔχειν ἀπληστίας καὶ λαιμαργίας καὶ πάντων ὅσα τὰ εἰς τὰς ἐπιθυμίας ἀναφλέγει 0 .
ἐφ  ἅπασι μέντοι καὶ τὰς τῶν ὁλοκαυτωμάτων  ἀμύθητα δὲ ταῦτ  ἐστί  δορὰς προστάττει τοὺς ὑπηρετοῦντας ταῖς θυσίαις ἱερεῖς λαμβάνειν , οὐ βραχεῖαν ἀλλ ἐν τοῖς μάλιστα πολυχρήματον δωρεάν .
ἐξ ὧν δῆλόν ἐστιν , ὅτι κλῆρον ἕνα μὴ παρασχὼν τῇ ἱερωμένῃ φυλῇ κατὰ τ αὐτὰ ταῖς ἄλλαις τοῦ πασῶν ἔδωκε σεμνότερον πόρον καὶ ἁγιώτερον , κατὰ πρόφασιν ἀπαρχῶν τῶν ἐξ ἅπαντος θυσίας εἴδους .
ὑπὲρ δὲ τοῦ μηδένα τῶν διδόντων ὀνειδίζειν τοῖς λαμβάνουσι , κελεύει τὰς ἀπαρχὰς εἰς τὸ ἱερὸν κομίζεσθαι πρότερον , εἶτ ἐνθένδε τοὺς ἱερεῖς λαμβάνειν ·
ἥρμοττε γὰρ θεῷ μὲν τοὺς εὐεργετουμένους ἐν ἅπασι τοῖς κατὰ τὸν βίον χαριστηρίους ἀνάγειν ἀπαρχάς , τὸν δὲ ἅτε μηδενὸς ἐπιδεᾶ τοῖς ἀμφὶ τὸ ἱερὸν ὑπηρέταις καὶ λειτουργοῖς χαρίζεσθαι μετὰ σεμνότητος καὶ τιμῆς τῆς ἁπάσης ·
τὸ γὰρ μὴ παρ ἀνθρώπων ἀλλὰ παρὰ τοῦ πάντων εὐεργέτου δοκεῖν λαμβάνειν ἀδυσώπητον ἔχει δωρεάν .
τοσούτων οὖν προκειμένων ἄθλων , ἐάν τινες ἀπορῶσι τῶν ἱερέων κοσμίως καὶ ἀνυπαιτίως ζῶντες , τῆς ἡμετέρας παρανομίας ἐφεστᾶσι κατήγοροι , κ ἂν ἡσυχάζωσιν ·
εἰ γὰρ ἐπειθαρχοῦμεν τοῖς κελευσθεῖσι καὶ τὰς ἀπαρχὰς ἐποιούμεθα ᾗ προστέτακται , οὐκ ἂν μόνον ἐκεῖνοι τῶν ἀναγκαίων εὐπόρουν , ἀλλὰ καὶ τῶν ἄλλων ὅσα πρὸς ἁβροδιαίτους χορηγίας ἀνεπίμπλαντο .
κ ἂν ἄρα ποτὲ αὖθις ἡ φυλὴ τῶν ἱερέων ἐν ἅπασι τοῖς κατὰ τὸν βίον ἀφθόνοις ἐξετάζηται , μέγα δεῖγμα γενήσεται τοῦτο κοινῆς ὁσιότητος καὶ τῆς τῶν νομίμων ἐπ ἀκριβὲς εἰς ἅπαν φυλακῆς .
ἀλλ  ἥ τινων ὀλιγωρία  ἅπαντας γὰρ οὐκ ἀσφαλὲς αἰτιᾶσθαι  γέγονεν αἰτία πενίας τοῖς ἱερωμένοις , εἰ δὲ δεῖ τ ἀληθὲς εἰπεῖν , καὶ αὐτοῖς ἐκείνοις 0 .
τὸ γὰρ παρανομεῖν ἐπιζήμιον τοῖς παρανομοῦσι , κ ἂν πρὸς ὀλίγον δελεάζῃ χρόνον 0 ·
τὸ δὲ ἕπεσθαι τοῖς τῆς φύσεως νόμοις ὠφελιμώτατον , κ ἂν παραυτίκα αὐστηρὸν ᾖ καὶ μηδὲν προσηνὲς ἐμφαίνῃ 0 .
τοσαύτας προσόδων ἀφορμὰς χαρισάμενος τοῖς ἱερεῦσιν οὐ δὲ τῶν ἐν τῇ δευτέρᾳ τάξει κατωλιγώρησεν ·
εἰσὶ δὲ νεωκόροι .
τούτων οἱ μὲν ἐπὶ θύραις ἵδρυνται παρ αὐταῖς ταῖς εἰσόδοις πυλωροί , οἱ δ εἴσω κατὰ τὸ πρόναον ὑπὲρ τοῦ μή τινα ὧν οὐ θέμις ἑκόντα ἢ καὶ ἄκοντα ἐπιβῆναι , οἱ δ ἐν κύκλῳ περινοστοῦσιν ἐν μέρει διακληρωσάμενοι νύκτα καὶ ἡμέραν , ἡμεροφύλακες καὶ νυκτοφύλακες , ἕτεροι δὲ τὰς στοὰς καὶ τὰ ἐν ὑπαίθρῳ κοροῦντες τὸν φορυτὸν ἐκκομίζουσιν ἐπιμελούμενοι καθαριότητος 0 1 ·
οἷς ἅπασι μισθὸς ὡρίσθησαν αἱ δεκάται , κλῆρος γὰρ νεωκόρων οὗτος 0 .
οὐ πρότερον γοῦν εἴασεν ὁ νόμος αὐταῖς χρῆσθαι τοὺς λαβόντας ἢ πάλιν ἄλλας δεκάτας ὡς ἀπὸ κτημάτων ἰδίων ἀπάρξασθαι καὶ δοῦναι τοῖς τῆς ἀμείνονος τάξεως ἱερεῦσι ·
τηνικαῦτα γὰρ ἐφῆκεν ἀπολαύειν , πρότερον δ οὐκ ἐᾷ .
ἀπένειμε δὲ καὶ πόλεις αὐτοῖς ὀκτὼ πρὸς ταῖς τεσσαράκοντα καὶ καθ ἑκάστην προάστεια εἰς δισχιλίους πήχεις ἐν κύκλῳ πρὸς νομὰς θρεμμάτων καὶ τὰς ἄλλας ὧν δεῖ πόλεσιν ἀναγκαίας ὑπηρεσίας .
ἐκ δὲ τούτων ἀπεκληρώθησαν ἕξ , αἱ μὲν ἐκτὸς αἱ δὲ ἐντὸς Ἰορδάνου τοῦ ποταμοῦ , τρεῖς ἑκατέρωθεν , εἰς καταφυγὴν τοῖς ἀκούσιον φόνον δράσασιν 0 1 .
ἐπειδὴ γὰρ τὸν ὁπωσοῦν γενόμενον ἀνθρώπῳ τελευτῆς παραίτιον οὐκ ἦν εὐαγὲς εἴσω περιρραντηρίων παρέρχεσθαι χρώμενον πρὸς ἀσφάλειαν καταφυγῇ τῷ ἱερῷ , τὰς εἰρημένας ἀνῆκε πόλεις , ἱερὰ δεύτερα , πολλὴν ἀσυλίαν ἐχούσας ἕνεκα τῆς περὶ τοὺς οἰκήτορας προνομίας τε καὶ τιμῆς , οἳ τοὺς ἱκέτας διασῴζειν ἔμελλον , εἰ βιάζοιτό τις ἐχυρωτέρα δύναμις , οὐ παρασκευαῖς ταῖς εἰς πόλεμον οὔσαις , ἀλλ  ἀξιώμασι καὶ προνομίαις , ἅπερ ἐκ τῶν νόμων διὰ τὴν σεμνότητα τῆς ἱερωσύνης εἶχον .
ὁ δὲ φυγὰς ἐντὸς ὅρων τῆς πόλεως , εἰς ἣν πεφυγάδευται , κατακεκλείσθω διὰ τοὺς ἐφέδρους κολαστάς , οἳ γένει προσήκοντες τῷ τεθνεῶτι πόθῳ τοῦ συγγενοῦς , κ ἂν μὴ ὑφ ἑκόντος ἀναιρεθῇ , κατὰ τοῦ κτείναντος φονῶσι , νικῶντος τοῦ οἰκείου πάθους τὸν ἀκριβῆ τῶν δικαίων λογισμόν .
ἔξω δὲ προϊὼν ἐπ ὀλέθρῳ ἀνενδοιάστῳ προελευσόμενος ἴστω ·
λήσεται γὰρ οὐδένα τῶν ἀφ αἵματος , ὑφ ὧν αὐτίκα λίνοις καὶ πάγαις σαγηνευθεὶς οἰχήσεται .
προθεσμία δ ἔστω τῆς φυγῆς ὁ βίος τοῦ μεγάλου ἱερέως , οὗ τελευτήσαντος ἀμνηστίας ἀξιωθεὶς κατίτω .
ταῦτα καὶ τὰ τούτοις παραπλήσια νομοθετήσας περὶ τῶν ἱερέων ἑξῆς ἀναδιδάσκει περὶ ζῴων , ἃ πρὸς θυσίας ἐστὶν ἐπιτήδεια .
περὶ ζῴων τῶν εἰς τὰς ἱερουργίας καὶ τίνα τῶν θυσιῶν τὰ εἴδη 0 .
τῶν εἰς τὰς ἱερουργίας ζῴων τὰ μέν ἐστι χερσαῖα , τὰ δὲ ἀεροπόρα 0 .
τὰ μὲν οὖν τῶν πτηνῶν ἔθνη μυρία ὅσα παρελθὼν δύο μόνα ἐξ ἁπάντων εἵλετο , περιστερὰν καὶ τρυγόνα , διότι περιστερὰ μὲν τῶν φύσει τιθασῶν καὶ ἀγελαστικῶν ἡμερώτατον , τρυγὼν δὲ τῶν φύσει μονωτικῶν τιθασώτατον 0 1 .
τὰς δὲ τῶν χερσαίων ἀμυθήτους ἀγέλας , ὧν οὐ δ ἀριθμὸν εὑρεῖν εὔπορον , ὑπερβὰς τρεῖς ἀριστίνδην ἐπέκρινε , βοῶν καὶ προβάτων καὶ αἰγῶν 0 ·
ἡμερώταται γὰρ αὗται καὶ χειροηθέσταται 0 ·
βουκόλια γοῦν μεγάλα καὶ ποίμνια καὶ αἰπόλια πρὸς ἑνὸς ἄγεται τοῦ τυχόντος , οὐκ ἀνδρὸς μόνον ἀλλὰ καὶ κομιδῇ νηπίου παιδός , εἴς τε νομὴν ἐξιόντα καὶ ὁπότε δέοι πάλιν εἰς σηκοὺς ὑποστρέφοντα ἐν κόσμῳ .
τῆς δ ἡμερότητος πολλὰ μὲν καὶ ἄλλα σημεῖα , σαφέστατα δὲ ταυτί 0 ·
τό τε πάντα εἶναι χλοηφάγα καὶ μηδὲν αὐτῶν σαρκοβόρον καὶ τὸ μή τε γαμψοὺς ἔχειν ὄνυχας μή τε τὴν ἔκφυσιν τῶν ὀδόντων παντελῆ 0 1 ·
τὸ γὰρ ἀνωτέρω φάτνιον οὐκ ὀδοντοφυεῖ , ἀλλ ὅσοι τομίαι τῶν ὀδόντων κατ αὐτὸ ἐπιλελοίπασι .
πρὸς δὲ τούτοις καὶ βιωφελέστατα τῶν ζῴων ἐστί ·
κριοὶ μὲν εἰς ἐσθῆτας , τὴν ἀναγκαιοτάτην σκέπην σωμάτων , βόες δὲ εἰς τὸ ἀρόσαι γῆν καὶ προετοιμάσασθαι πρὸς σπόρον καὶ τὸν γενόμενον ἀλοῆσαι καρπὸν εἰς μετουσίαν καὶ ἀπόλαυσιν τροφῆς , αἰγῶν δὲ αἱ τρίχες καὶ δοραὶ συνυφαινόμεναί τε καὶ συρραπτόμεναι φορηταὶ γεγόνασιν ὁδοιπόροις οἰκίαι καὶ μάλιστα τοῖς ἐν στρατείαις , οὓς ἔξω πόλεως ἐν ὑπαίθρῳ τὰ πολλὰ διατρίβειν ἀναγκάζουσιν αἱ χρεῖαι 0 1 .
πάντα δ ὁλόκληρα , περὶ μηδὲν μέρος κηραίνοντα τοῦ σώματος , ὅλα δι ὅλων ἀσινῆ , μώμων ἀμέτοχα 0 ·
τοσαύτη γοῦν ἐστι πρόνοια , οὐ μόνον τοῖς ἀνάγουσι τὰς θυσίας ἀλλὰ καὶ τοῖς ἱερωμένοις , ὥστε οἱ δοκιμώτατοι τῶν ἱερέων ἀριστίνδην ἐπικριθέντες εἰς τὴν τῶν μώμων ἐπίσκεψιν ἀπὸ κεφαλῆς ἄχρι ποδῶν ἄκρων ἐρευνῶσιν ὅσα τε ἐμφανῆ καὶ ὅσα ὑπὸ γαστρὶ καὶ μηροῖς ἀποκέκρυπται , μή που τις βραχεῖα λώβη διαλέληθε .
τὸ δ ἀκριβὲς καὶ περιττὸν τῆς ἐξετάσεως οὐχ ἕνεκα τῶν καταθυομένων ἀλλὰ τοῦ περὶ τοὺς καταθύοντας ἀνυπαιτίου γίνεται ·
βούλεται γὰρ αὐτοὺς ἀναδιδάξαι διὰ συμβόλων , ὁπότε προσέρχοιντο βωμοῖς ἢ εὐξόμενοι ἢ εὐχαριστήσοντες , μηδὲν ἀρρώστημα ἢ νόσημα ἢ πάθος ἐπιφέρεσθαι τῇ ψυχῇ , πειρᾶσθαι δ ὅλην δι ὅλων ἀκηλίδωτον ἁγιάζειν , ὡς ἰδόντα μὴ ἀποστραφῆναι θεόν .
ἐπεὶ δὲ τῶν θυσιῶν αἱ μέν εἰσιν ὑπὲρ ἅπαντος τοῦ ἔθνους , εἰ δὲ δεῖ τ ἀληθὲς εἰπεῖν , ὑπὲρ ἅπαντος ἀνθρώπων γένους , αἱ δ ὑπὲρ ἑκάστου τῶν ἱερουργεῖν ἀξιούντων , λεκτέον πρότερον περὶ τῶν κοινῶν 0 1 .
θαυμαστὴ τούτων ἡ τάξις ἐστίν ·
αἱ μὲν γὰρ ἀνάγονται καθ ἑκάστην ἡμέραν , αἱ δὲ ταῖς ἑβδόμαις , αἱ δὲ νουμηνίαις καὶ ἱερομηνίαις , αἱ δὲ νηστείαις , αἱ δὲ τρισὶ καιροῖς ἑορτῶν 0 1 2 .
καθ  ἑκάστην μὲν οὖν ἡμέραν δύο ἀμνοὺς ἀνάγειν διείρηται , τὸν μὲν ἅμα τῇ ἕῳ , τὸν δὲ δείλης ἑσπέρας , ὑπὲρ εὐχαριστίας ἑκάτερον , τὸν μὲν ὑπὲρ τῶν μεθ ἡμέραν , τὸν δ  ὑπὲρ τῶν νύκτωρ εὐεργεσιῶν , ἃς ἀπαύστως καὶ ἀδιαστάτως ὁ θεὸς τῷ γένει τῶν ἀνθρώπων χορηγεῖ 0 1 2 .
ταῖς δ ἑβδόμαις διπλασιάζει τὸν τῶν ἱερείων ἀριθμόν , ἴσα προστιθεὶς ἴσοις , ἰσότιμον ἡγούμενος αἰῶνι τὴν ἑβδόμην , ἣν καὶ γενέθλιον τοῦ κόσμου παντὸς ἀνέγραψεν ·
οὗ χάριν τὴν τῆς ἑβδόμης θυσίαν ἐξομοιῶσαι τῇ „ ἐνδελεχείᾳ “ τῶν ἡμερησίων ἀμνῶν διενοήθη .
δὶς δὲ καθ ἑκάστην ἡμέραν ἐπιθυμιᾶται τὰ πάντων εὐωδέστατα θυμιαμάτων εἴσω τοῦ καταπετάσματος , ἀνίσχοντος ἡλίου καὶ δυομένου , πρό τε τῆς ἑωθινῆς θυσίας καὶ μετὰ τὴν ἑσπερινήν , ὡς εἶναι τὰ μὲν ἔναιμα εὐχαριστίαν ὑπὲρ ἡμῶν τῶν ἐναίμων , τὰ δὲ θυμιάματα ὑπὲρ τοῦ ἡγεμονικοῦ , τοῦ ἐν ἡμῖν λογικοῦ πνεύματος , ὅπερ ἐμορφώθη πρὸς ἀρχέτυπον ἰδέαν εἰκόνος θείας .
ἄρτοι δὲ προτίθενται ταῖς ἑβδόμαις ἐπὶ τῆς ἱερᾶς τραπέζης ἰσάριθμοι τοῖς μησὶ τοῦ ἐνιαυτοῦ , δυσὶ θέμασιν ἀνὰ ἕξ ,  δώδεκα ,  κατὰ τὸν λόγον τῶν ἰσημεριῶν ἑκάτερα  δύο γάρ εἰσιν ἀνὰ πᾶν ἔτος , ἐαρινή τε καὶ μετοπωρινή , αἳ μησὶν ἓξ καταριθμοῦνται  ·
δι ἣν αἰτίαν * * * ἐαρινῇ μὲν τὰ σπαρτὰ πάντα τελειογονεῖται , καθ ὃν χρόνον τὰ δένδρα γεννᾶν ἄρχεται , μετοπωρινῇ δὲ καὶ ὁ τῶν δένδρων καρπὸς τελεσφορεῖται , ἐν ᾧ καιρῷ πάλιν ἀρχὴ σπορᾶς 0 .
οὕτως δολιχεύουσα ἡ φύσις τὸν αἰῶνα ἄλλας ἐπ ἄλλαις ἀμείβει δωρεὰς ἀνθρώπων γένει , ὧν εἰσι σύμβολα αἱ διτταὶ τῶν προκειμένων ἄρτων ἑξάδες .
αἰνίττονται δὲ καὶ τὴν ὠφελιμωτάτην τῶν ἀρετῶν ἐγκράτειαν , ἣ δορυφορεῖται πρὸς εὐτελείας καὶ εὐκολίας καὶ ὀλιγοδεΐας , διὰ τὸν ἐξ ἀκολασίας καὶ πλεονεξίας βλαβερώτατον ἐπιτειχισμόν ·
ἄρτος γὰρ ἐραστῇ σοφίας διαρκὴς τροφή , παρέχουσα καὶ τὰ σώματα ἄνοσα καὶ τὸν λογισμὸν ὑγιῆ καὶ ἐν τοῖς μάλιστα νηφάλιον ·
ὄψα δὲ καὶ μελίπηκτα καὶ ἡδύσματα καὶ ὅσα σιτοπόνων καὶ ὀψαρτυτῶν περιεργίαι τεχνιτεύουσι καταγοητεύουσαι τὴν ἄμουσον καὶ ἀφιλόσοφον καὶ ἀνδραποδωδεστάτην τῶν αἰσθήσεων γεῦσιν , ὑπηρετοῦσαν καλῷ μὲν οὐδενὶ θεάματι ἢ ἀκούσματι , γαστρὸς δὲ τῆς ταλαίνης ἐπιθυμίαις , νόσους σώματι καὶ ψυχῇ κατασκευάζει πολλάκις ἀνιάτους .
συνεπιτίθεται δὲ τοῖς ἄρτοις λιβανωτὸς καὶ ἅλες , ὁ μὲν σύμβολον τοῦ μηδὲν ἥδυσμα εὐωδέστερον ὀλιγοδεΐας εἶναι καὶ ἐγκρατείας παρὰ σοφίᾳ δικαζούσῃ , οἱ δ  ἅλες διαμονῆς τε τῶν συμπάντων  οἷς γὰρ ἂν παραπασθῶσι διατηροῦσι  καὶ ἱκανοῦ προσοψήματος 0 1 .
οἶδ  ὅτι γέλωτα καὶ χλεύην ταῦτα θήσονται οἱ περὶ τὰ συμπόσια καὶ τὰς εὐωχίας πραγματευόμενοι καὶ πολυτελεῖς τραπέζας μεταδιώκοντες , οἱ ὀρνέων καὶ ἰχθύων καὶ κρεῶν καὶ τῆς ὁμοιοτρόπου φλυαρίας ἄθλιοι δοῦλοι , μη δ ὄναρ ἀληθοῦς ἐλευθερίας γεύσασθαι δυνάμενοι .
ὧν ὀλίγα φροντιστέον τοῖς κατὰ θεὸν καὶ πρὸς τὴν τοῦ ὄντως ὄντος ἀρέσκειαν ζῆν ἐγνωκόσιν , οἳ τῶν σαρκὸς ἀλογεῖν ἡδονῶν πεπαιδευμένοι τὰς διανοίας χαρὰς καὶ εὐπαθείας θεωρίᾳ τῶν τῆς φύσεως ἐνασκούμενοι μεταδιώκουσι .
ταῦτα περὶ τῆς ἑβδόμης διαταξάμενος ταῖς νουμηνίαις φησὶ δεῖν θύειν ὁλόκαυτα δέκα τὰ σύμπαντα ·
μόσχους δύο , κριὸν ἕνα , ἀμνοὺς ἑπτά 0 .
ἐπειδὴ γὰρ ὁ μὴν τέλειος , ἐν ᾧ σελήνη τὸν ἑαυτῆς κύκλον περατοῦται , τέλειον ἀριθμὸν ζῴων ἠξίωσεν ἱερουργεῖσθαι 0 .
ἡ δεκὰς δὲ παντελὴς ἀριθμός , ὃν εὖ μάλα διένειμεν εἰς τὰ λεχθέντα , τοὺς μὲν δύο μόσχους , ἐπειδὴ δύο κινήσεις εἰσὶ σελήνης ἀεὶ διαυλοδρομούσης , ἡ μὲν κατ αὔξησιν ἄχρι πλησιφαοῦς , ἡ δὲ κατὰ μείωσιν ἄχρι συνόδου , τὸν δ ἕνα κριόν , ἐπειδὴ λόγος εἷς ἐστι , καθ ὃν αὔξεταί τε καὶ μειοῦται τοῖς ἴσοις διαστήμασι καὶ φωτιζομένη καὶ ἐπιλείπουσα , τοὺς δὲ ἑπτὰ ἀμνούς , ὅτι καθ ἑβδομάδας ἐπιδέχεται τοὺς τελείους σχηματισμούς , πρώτῃ μὲν ἑβδομάδι τῇ ἀπὸ συνόδου τὸν διχότομον , δευτέρᾳ δὲ τὸν πλησιφαῆ , καὶ ὅταν ἀνακάμπτῃ πάλιν , εἰς διχότομον τὸ πρῶτον , ἔπειτ  εἰς σύνοδον ἀπολήγει 0 1 2 .
μετὰ δὲ τῶν ἱερείων σεμίδαλιν ἀναδεδευμένην ἐλαίῳ προσφέρειν καὶ οἶνον εἰς σπονδὰς μέτροις ὡρισμέν οις διετάξατο , διότι καὶ ταῦτα σελήνης περιόδοις κατὰ τὰς ἐτησίους ὥρας τελεσφορεῖται διαφερόντως τοὺς καρποὺς πεπαινούσης , σῖτος δὲ καὶ οἶνος καὶ ἔλαιον , βιωφελέσταται οὐσίαι καὶ πρὸς χρῆσιν ἀνθρώποις ἀναγκαιόταται , πάσαις εἰκότως θυσίαις συγκαθιεροῦνται .
τῇ δ ἱερομηνίᾳ διττὰ θύματα προσάγεται προσηκόντως , ἐπεὶ καὶ διττὸς ὁ περὶ αὐτῆς λόγος , ὁ μὲν ὡς νουμηνίας , ὁ δὲ ὡς ἱερομηνίας 0 1 2 .
ᾗ μὲν οὖν νουμηνία , τὰ ἴσα ταῖς ἄλλαις ἱερουργεῖσθαι διείρηται , ᾗ δὲ καὶ ἱερομηνία , διπλασιάζεται τὰ δῶρα , δίχα τῶν μόσχων 0 ·
εἷς γὰρ ἀντὶ δυεῖν προσάγεται , τοῦ βραβευτοῦ δικαιώσαντος ἀδιαιρέτῳ φύσει μονάδος πρὸ διαιρετῆς δυάδος χρήσασθαι ἐν ἀρχῇ τοῦ ἐνιαυτοῦ .
ἐν δὲ τῷ πρώτῳ καιρῷ  πρῶτον δὲ καιρὸν τὴν ἐαρινὴν ὥραν καὶ ἰσημερίαν καλεῖ  προστάξας ἑπτὰ ἡμέρας ἑορτὴν ἄγειν τὴν ἐπικαλουμένην τῶν ἀζύμων ἰσοτίμους ἀπέφηνε πάσας ἐν ταῖς ἱερουργίαις ·
δέκα γὰρ ὅσα καὶ ταῖς νουμηνίαις θύειν καθ ἑκάστην κελεύει , τὰ σύμπαντα ὁλόκαυτα , δίχα τῶν περὶ πλημμελείας , ἀριθμὸν ἑβδομήκοντα 0 .
τὸν γὰρ αὐτὸν ἔχειν ᾠήθη λόγον πρὸς μῆνα νουμηνίαν ὃν πρὸς ἰσημερίαν ἑβδόμῳ μηνὶ γινομένην τὰς ἑπτὰ τῆς ἑορτῆς ἡμέρας , ἵν ἀποφήνῃ καὶ τὴν ἀρχὴν ἑκάστου μηνὸς ἱερὰν καὶ ἀθρόων τῶν ἑπτὰ τὰς ἰσαρίθμους ταῖς νουμηνίαις ἡμέρας 0 .
μεσοῦντος δὲ ἔαρος ἄμητος ἐνίσταται , καθ ὃν καιρὸν χαριστήρια μὲν ἀνάγεται τῷ θεῷ τῆς πεδιάδος ἐπὶ τῷ πλήρη τὸν καρπὸν ἐνηνοχέναι καὶ τὰ θέρη συγκομίζεσθαι , δημοτελεστάτη δ ἄγεται ἑορτὴ προσαγορευομένη πρωτογεννημάτων ἐτύμως ἀπὸ τοῦ συμβεβηκότος , ἐπειδὴ τῶν γεννημάτων τὰ πρῶτα , αἱ ἀπαρχαί , τότε καθιεροῦνται .
προστέτακται δ  ἀνάγειν θυσίας μόσχους δύο , κριὸν ἕνα καὶ ἑπτὰ ἀμνούς , ταῦτα μὲν δέκα ἱερεῖα ὁλόκαυτα , δύο δ ἀμνοὺς εἰς βρῶσιν ἱερέων , οὓς ἐπικαλεῖ σωτηρίου διὰ τὸ τὰς τροφὰς ἀνθρώποις ἐκ πολλῶν καὶ παντοδαπῶν διασεσῶσθαι ·
φθοραὶ γὰρ εἰώθασι καταλαμβάνειν , αἱ μὲν ἐπομβρίαις , αἱ δ αὐχμοῖς , αἱ δ ἄλλαις ἀμυθήτοις νεωτεροποιΐαις , αἱ δ αὖ χειροποίητοι κατ ἐφόδους ἐχθρῶν τὴν τῶν πέλας γῆν δῃοῦν ἐπιχειρούντων 0 1 .
εἰκότως οὖν τὰ σῶστρα τῷ πάσας ἀποσκεδάσαντι τὰς ἐπιβουλὰς ἀνάγεται χαριστήρια καὶ ἀνάγεται ἄρτοις , οὓς προσενεγκόντες τῷ βωμῷ καὶ ἄνω πρὸς οὐρανὸν ἀνατείναντες ἐπιδιανέμουσι τοῖς ἱερεῦσι μετὰ τῶν κρεῶν τῆς τοῦ σωτηρίου θυσίας εἰς ἱεροπρεπεστάτην εὐωχίαν .
ὅταν δ ὁ τρίτος ἐνστῇ καιρὸς ἐν τῷ ἑβδόμῳ μηνὶ κατ ἰσημερίαν μετοπωρινήν , ἐν ἀρχῇ μὲν ἱερομηνία ἄγεται προσαγορευομένη σαλπίγγων , περὶ ἧς ἐλέχθη πρότερον , δεκάτῃ δ ἡ νηστεία , περὶ ἣν ἐσπουδάκασιν οὐ μόνον οἷς ζῆλος εὐσεβείας καὶ ὁσιότητος , ἀλλὰ καὶ οἷς κατὰ τὸν ἄλλον βίον εὐαγὲς οὐδὲν δρᾶται 0 1 ·
πάντες γὰρ ἡττώμενοι τοῦ περὶ αὐτὴν ἱεροπρεποῦς τεθήπασι καὶ οἱ χείρους τοῖς βελτίοσι τότε γοῦν εἰς ἐγκράτειαν καὶ ἀρετὴν ἁμιλλῶνται .
διττοὺς δ ἔχει λόγους τὸ ἀξίωμα τῆς ἡμέρας , τοὺς μὲν ὡς ἑορτῆς , τοὺς δὲ ὡς καθάρσεως καὶ φυγῆς ἁμαρτημάτων , ἐφ  οἷς ἀμνηστία δέδοται χάρισι τοῦ ἵλεω θεοῦ μετάνοιαν ἐν ἴσῳ τῷ μη δὲ ἁμαρτάνειν τετιμηκότος 0 .
τὰς μὲν οὖν ὡς ἑορτῆς θυσίας ἰσαρίθμους ἀπέφηνε ταῖς τῶν ἱερομηνιῶν , μόσχον καὶ κριὸν καὶ ἑπτὰ ἄρνας , ἀνακερασάμενος μονάδα ἑβδομάδι καὶ πρὸς ἀρχὴν τὸ τέλος ἀπευθύνας  τέλος μὲν γὰρ ἔργων ἑβδομάς , ἀρχὴν δὲ μονὰς κεκλήρωται  , τὰς δ ὡς καθάρσεως τρεῖσ 0 1 ·
προστάττει γὰρ δύο χιμάρους ἀνάγειν καὶ κριόν , εἶτά φησι δεῖν τὸν μὲν ὁλοκαυτοῦν , διακληροῦν δὲ τοὺς χιμάρους , καὶ τὸν μὲν λαχόντα τῷ θεῷ θύειν , τὸν δ ἕτερον εἰς ἀτριβῆ καὶ ἄβατον ἐρημίαν ἐκπέμπειν ἐφ ἑαυτῷ κομίζοντα τὰς ὑπὲρ τῶν πλημμελησάντων ἀράς , οἳ μεταβολαῖς ταῖς πρὸς τὸ βέλτιον ἐκαθάρθησαν , εὐνομίᾳ καινῇ παλαιὰν ἀνομίαν ἐκνιψάμενοι .
τῇ δὲ πεντεκαιδεκάτῃ τῆς πλησιφαοῦς σελήνης ἄγεται ἡ ἐπικαλουμένη σκηνῶν ἑορτή , καθ ἣν πλείους εἰσὶν αἱ χορηγίαι τῶν θυσιῶν ·
καταθύονται γὰρ ἐφ ἡμέρας ἑπτὰ μόσχοι μὲν ἑβδομήκοντα , κριοὶ δὲ τέσσαρες καὶ δέκα , ἄρνες δὲ δυοῖν δεόντων ἑκατόν , ἅπαντα ζῷα ὁλόκαυτα 0 .
προστέτακται δὲ καὶ τὴν ὀγδόην ἱερὰν νομίζειν , περὶ ἧς ἀκριβωτέον , ὅταν σύμπας ὁ περὶ τῶν ἑορτῶν ἐξετάζηται λόγος , ἐν ᾗ προσάγεται ὅσα καὶ ἐν ταῖς ἱερομηνίαις 0 .
Αἱ μὲν οὖν ὑπὲρ τοῦ ἔθνους ἢ κυριώτερον εἰπεῖν ὑπὲρ παντὸς ἀνθρώπων γένους κοιναὶ καὶ ὁλόκαυτοι θυσίαι κατ ἐμὴν δύναμιν εἴρηνται .
ταῖς δ ὁλοκαύτοις καθ ἑκάστην ἡμέραν ἑορτῆς παρέπεται χίμαρος , ὃς καλεῖται μὲν περὶ ἁμαρτίας , καταθύεται δὲ εἰς ἁμαρτημάτων ἄφεσιν , οὗ τὰ κρέα τοῖς ἱερεῦσιν εἰς ἐδωδὴν ἀπονέμεται .
τίς οὖν αἰτία 0 ;
ἢ ὅτι ἑορτὴ καιρός ἐστιν εὐφροσύνης , ἡ δ ἀψευδὴς καὶ πρὸς ἀλήθειαν εὐφροσύνη φρόνησίς ἐστιν ἐνιδρυμένη ψυχῇ βεβαίως , φρόνησιν δ ἀκλινῆ λαβεῖν οὐκ ἔνεστιν ἄνευ θεραπείας ἁμαρτημάτων καὶ παθῶν ἐκτομῆς 0 ;
ἄτοπον γὰρ ἕκαστον μὲν τῶν ὁλοκαυτουμένων ἀσινὲς καὶ ἀβλαβὲς ἀνευρισκόμενον καθιεροῦσθαι , τὴν δὲ τοῦ θύοντος διάνοιαν μὴ οὐ κεκαθάρθαι πάντα τρόπον καὶ πεφαιδρύνθαι λουτροῖς καὶ περιρραντηρίοις χρησαμένην , ἅπερ ὁ τῆς φύσεως ὀρθὸς λόγος δι ὑγιαινόντων καὶ ἀδιαφθόρων ὤτων ψυχαῖς φιλοθέοις ἐπαντλεῖ 0 .
πρὸς δὲ τούτῳ κ ἀκεῖνο δεόντως ἂν λέγοιτο ·
αἱ ἑορτώδεις ἀνέσεις αὗται καὶ ἐκεχειρίαι μυρίας ἤδη πολλάκις ἁμαρτημάτων ὁδοὺς ἀνέτεμον ·
ἄκρατος γὰρ καὶ αἱ μετ οἰνοφλυγίας ὀψοφαγίαι τὰς γαστρὸς ἀκορέστους ἐπιθυμίας ἐγείρουσαι προσαναφλέγουσι καὶ τὰς ὑπὸ γαστέρα , καὶ ῥέουσαι καὶ χεόμεναι πάντῃ φορὰν ἀμυθήτων ἀπεργάζονται κακῶν τὸ τῆς ἑορτῆς ἀδεὲς ὁρμητήριον ἔχουσαι καὶ πρὸς τὸ μηδὲν παθεῖν καταφυγήν .
ἅπερ συνιδὼν οὐκ ἐφῆκε κατὰ τὰ αὐτὰ τοῖς ἄλλοις ἑορτάζειν , ἀλλ ἐν αὐτῷ τῷ τῆς εὐφροσύνης καιρῷ πρῶτον μὲν ἐκέλευσεν ἁγνεύειν ἐπιστομίζοντας τὰς ἐφ ἡδονὴν ὁρμάς , εἶτα εἰς τὸ ἱερὸν ἐπὶ μετουσίαν ὕμνων καὶ εὐχῶν καὶ θυσιῶν ἐκάλεσεν , ἵνα κ ἀκ τοῦ τόπου κ ἀκ τῶν ὁρωμένων καὶ λεγομένων διὰ τῶν κυριωτάτων αἰσθήσεων , ὄψεως καὶ ἀκοῆς , ἐγκρατείας ἅμα καὶ εὐσεβείας ἐρασθῶσιν , εἶτ  ἐπὶ πᾶσιν ὑπέμνησε τοῦ μὴ ἁμαρτάνειν διὰ τῆς θυσίας τοῦ περὶ ἁμαρτίας ·
ὁ γὰρ ἀμνηστίαν ἐφ οἷς ἥμαρτεν αἰτούμενος οὐχ οὕτως ἐστὶ κακοδαίμων , ὥστ ἐν ᾧ χρόνῳ παλαιῶν ἀδικημάτων αἰτεῖται λύσιν ἕτερα καινοτομεῖν .
τοσαῦτα περὶ τούτων διαλεχθεὶς ἄρχεται διαιρεῖν τὰ τῶν θυσιῶν γένη καὶ τέμνων εἰς εἴδη τρία τὰ ἀνωτάτω τὸ μὲν ὁλόκαυτον καλεῖ , τὸ δὲ σωτήριον , τὸ δὲ περὶ ἁμαρτίας 0 ·
εἶθ ἕκαστον τοῖς ἁρμόττουσιν ἐπικοσμεῖ τοῦ πρέποντος ἅμα καὶ εὐαγοῦς οὐ μετρίως στοχασάμενος .
παγκάλη δὲ καὶ προσφυεστάτη τοῖς πράγμασιν ἡ διαίρεσις ἀκολουθίαν ἔχουσα καὶ εἱρμόν 0 ·
εἰ γὰρ βούλοιτό τις ἐξετάζειν ἀκριβῶς τὰς αἰτίας , ὧν ἕνεκα τοῖς πρώτοις ἔδοξεν ἀνθρώποις ἐπὶ τὰς διὰ θυσιῶν εὐχαριστίας ὁμοῦ καὶ λιτὰς ἐλθεῖν , εὑρήσει δύο τὰς ἀνωτάτω ·
μίαν μὲν τὴν πρὸς θεὸν τιμήν , τὴν ἄνευ τινὸς ἑτέρου δι αὐτὸν μόνον γινομένην ὡς ἀναγκαῖον καὶ καλόν , ἑτέραν δὲ τὴν τῶν θυόντων προηγουμένην ὠφέλειαν 0 1 2 ·
διττὴ δ ἐστίν , ἡ μὲν ἐπὶ μετουσίᾳ ἀγαθῶν , ἡ δὲ ἐπὶ κακῶν ἀπαλλαγῇ 0 1 .
τῇ μὲν οὖν κατὰ θεὸν καὶ δι αὐτὸν μόνον γινομένῃ προσήκουσαν ὁ νόμος ἀπένειμε θυσίαν τὴν ὁλόκαυτον , ὁλοκλήρῳ καὶ παντελεῖ μηδὲν ἐπιφερομένῃ τῆς θνητῆς φιλαυτίας ὁλόκληρον καὶ παντελῆ ·
τὴν δὲ χάριν ἀνθρώπων , ἐπειδὴ διαίρεσιν ἐπεδέχετο ἡ δόξα , καὶ αὐτὸς διεῖλε , κατὰ μὲν τὴν μετουσίαν τῶν ἀγαθῶν ὁρίσας θυσίαν ἣν ὠνόμασε σωτήριον , τῇ δὲ φυγῇ τῶν κακῶν ἀπονείμας τὴν περὶ ἁμαρτίας 0 .
ὡς τρεῖς εἶναι δεόντως ἐπὶ τρισί , τὴν μὲν ὁλόκαυτον δι αὐτὸν μόνον τὸν θεόν , ὃν καλὸν τιμᾶσθαι , μὴ δι ἕτερον , τὰς δ ἄλλας δι ἡμᾶς , τὴν μὲν σωτήριον ἐπὶ σωτηρίᾳ καὶ βελτιώσει τῶν ἀνθρωπίνων πραγμάτων , τὴν δὲ περὶ ἁμαρτίας ἐπὶ θεραπείᾳ ὧν ἐπλημμέλησεν ἡ ψυχή 0 1 2 .
λεκτέον δὲ περὶ ἑκάστης τὰ νομοθετηθέντα τὴν ἀρχὴν ποιησαμένους ἀπὸ τῆς ἀρίστης ·
ἀρίστη δ ἐστὶν ἡ ὁλόκαυτος .
ἔστω δή , φησί , πρῶτον μὲν τὸ ἱερεῖον ἄρρεν , ἐκ τῶν πρὸς τὰς θυσίας ἀριστίνδην ζῴων ἐπικριθέντων , μόσχος ἢ ἀμνὸς ἢ ἔριφος ·
ἔπειτα δ  ἀπονιψάμενος ὁ προσάγων τὰς χεῖρας ἐπιφερέτω τῇ τοῦ ἱερείου κεφαλῇ ·
καὶ μετὰ ταῦτα λαβών τις τῶν ἱερέων καταθυέτω καὶ φιάλην ἕτερος ὑποσχὼν καὶ δεξάμενος τοῦ αἵματος ἐν κύκλῳ περιϊὼν τὸν βωμὸν ἐπιρραινέτω , καὶ τὸ ἱερεῖον ἀποδαρὲν εἰς ὁλόκληρα μέλη διανεμέσθω , κοιλίας ἀποπλυνομένης καὶ ποδῶν ·
εἶτα σύμπαν τῷ ἱερῷ πυρὶ τοῦ βωμοῦ παραδιδόσθω , γεγονὸς καὶ ἐξ ἑνὸς πολλὰ καὶ ἐκ πολλῶν ἕν .
ταῦτα μὲν ἡ ῥητὴ πρόσταξις περιέχει .
μηνύεται δὲ καὶ νοῦς ἕτερος αἰνιγματώδη λόγον ἔχων τὸν διὰ συμβόλων ·
σύμβολα δ ἐστὶ τὰ λεχθέντα φανερὰ ἀδήλων καὶ ἀφανῶν .
ἄρρεν εὐθέως τὸ ὁλόκαυτον ἱερεῖον , ἐπειδὴ τοῦ θήλεος καὶ τελειότερον καὶ ἡγεμονικώτερον καὶ συγγενέστερον αἰτίῳ δραστικῷ 0 1 ·
τὸ γὰρ θῆλυ ἀτελές , ὑπήκοον , ἐν τῷ πάσχειν μᾶλλον ἢ ποιεῖν ἐξεταζόμενον 0 .
δυοῖν δ ὄντων , ἐξ ὧν ἡ ἡμετέρα ψυχὴ συνέστη , λογικοῦ τε καὶ ἀλόγου , τὸ μὲν λογικὸν τῆς ἄρρενος γενεᾶς ἐστιν , ὅπερ νοῦς καὶ λογισμὸς κεκλήρωται , τὸ δ ἄλογον τῆς πρὸς γυναικῶν , ὅπερ ἔλαχεν αἴσθησις 0 1 2 .